Anexa 12. Regulament privind șederea în centru.

**§ 1**

1. După internarea unui minor în centru, șeful centrului sau funcționarul de poliție desemnat de acesta, efectuează poartă imediat discuția cu minorul în timpul căreia:

**1)** îl informează despre:

**a)** drepturile și obligațiile care îi revin,

**b)** ordinea de zi detaliată,

**c)** dotarea centrului în echipamentul de monitorizare, inclusiv cel folosit pentru observarea și înregistrarea imaginii - dacă este instalat;

**2)** îi prezintă acest regulament.

2. Minorul confirmă faptul că a luat cunoștință de informațiile și regulamentul menționat la alin. 1 prin semnarea fișei de luarea cunoștinței de drepturile și obligațiile minorilor în centrul pentru minori în regim de urgență, de ordinea de zi detaliată în centrul pentru minori în regim de urgență, de regulamentul de ședere a minorilor în centrul pentru minori în regim de urgență, de informația privind dotarea centrului cu echipament de monitorizare.

3. Minorului care nu stăpânește suficient de bine limba polonă i se va acorda asistența gratuită a unui interpret în chestiunile legate de șederea sa în centrul de detenție.

3a. Persoanei minore, în cazul în care aceasta este o persoană menționată la articolul 2 alin. 1 punctul 1 din Legea din 19 august 2011 privind limbajul semnelor și alte mijloace de comunicare, i se asigură accesul la furnizarea de servicii gratuite din partea unui interpret în limba polonă (LSP), a sistemului limbajului mimico -gestual (SJM) și a modului de comunicare a persoanelor surdomute (MCPSM) în chestiuni legate de șederea în incinta camerei.

4. În cazul în care contactul cu minorul internat în centru este dificil din cauza tulburării stării de conștiență, activitățile prevăzute la alin. 1, se vor efectua după încetarea motivului renunțării la realizarea acestei obligații.

5.În cazul în care, din cauza unui impediment în contactul cu minorul deținut, cauzat de o tulburare a conștiinței acestuia, acesta nu a fost informat cu privire la drepturile sale prevăzute de Codul de procedură penală sau de Legea din 9 iunie 2022 privind asistența și reabilitarea minorilor (Mon.Of. poz. 1700), această notificare se va efectua odată ce încetează motivul pentru care nu s-a efectuat această obligație. Minorul deținut confirmă faptul că a fost informat cu privire la drepturile sale prin semnarea procesului-verbal de detenție a minorului.

6. Ordinea detaliată a zilei menționată la alin. 1 pct. 1 lit. b, cu luarea în considerare a activităților educative și terapeutice, culturale și educaționale, sportive și recreative, lucrările de curățare, repausul după prânz în dormitoare și a orelor de liniște noaptea, este stabilită de șeful centrului.

§ 2 Minorul închis în centrul de detenție este eliberat și predat părintelui sau tutorelui în cazurile prevăzute la art. 48 alin. 9 din Legea din 9 iunie 2022 privind asistența și reabilitarea minorilor.

**§ 3** Minorul internat în centru este supus examinărilor medicale și i se oferă asistența medicală necesară în cazurile și în conformitate cu condițiile specificate în dispozițiile privind examinările medicale ale persoanelor reținute de Poliție.

**§ 4 [[1]](#endnote-1)**

1. După internare în centru, minorul furnizează prenumele și numele său, prenumele tatălui, data și locul nașterii, informații privind domiciliul și starea sa de sănătate.

2. Minorul internată în centru, precum și cazat în acesta, se supune controlului preventiv.

**§ 5**

1. Obiectele găsite și reținute în timpul controlului preventiv menționat la § 4 alin. 2 se înscriu cu indicarea caracteristicilor individuale în certificatul de depozit. Certificatul de depozit este semnat de minorul internat în centru și de funcționarul de poliție care a depus obiectele enumerate în acesta.

2. Refuzul sau imposibilitatea depunerii semnăturii de către minorul internat se consemnează în certificatul de depozit cu menționarea prezenței la aceasta activitate a funcționarului care confirmă acest lucru prin depunerea semnăturii sale.

3. [[2]](#endnote-2) *(abrogat)*

4. Obiectele găsite și reținute în timpul controlului preventiv, menționate în § 4 alin. 2, nu pot fi transmise minorului plasat în centru.

5. Obiectele găsite și reținute în timpul controlului preventiv menționat la § 4 alin. 2, în cazul în care nu au fost reținute sau confiscate pe cale de reținere sau executare administrativă, pot fi predate unuia dintre părinți sau tutorele minorului.

**§ 6 [[3]](#endnote-3)**

1. Decizia privind plasarea minorilor în centru este luată de șeful centrului sau de o persoană autorizată de acesta, în vederea siguranței minorilor, necesității asigurării eficacității acțiunilor întreprinse de Poliție și respectării drepturilor minorilor împotriva cărora sunt luate aceste acțiuni.

2. Minorul ocupă un loc în dormitor indicat de șeful centrului sau de o persoană desemnată de acesta, dar:

**1)** minorii de sex opus sunt plasați separat;

**2)** minorii cu vârstă sub 18 ani nu sunt plasați în aceeași cameră cu persoane adulte;

**3)** minorul care se află într-o stare care indică consumul de alcool este plasat separat de minorii care nu se află în astfel de stare;

**4)** minorul care este sub influența produselor stupefiante sau substanțelor psihotrope sau a substanțelor substitutive este plasat separat de minorii care nu sunt sub influența unor astfel de produse sau substanțe.

3. Minorul care prin comportamentul său prezintă un pericol pentru sănătatea sau viața proprie sau a altei persoane, nu va fi plasat într-un dormitor în care sunt cazați alți minori.

4. În cazul unui comportament deosebit de agresiv al minorului, trebuie chemat imediat un medic.

5. Minorul care prezintă simptoame de boală infecțioasă trebuie plasat într-un salon izolator sanitar sau într-un dormitor pentru minori, în care nu stau alți minori, și imediat trebuie informat un medic.

6. Modul ulterior de procedare cu minorul menționat la alin. 4 și 5, depinde de recomandările medicale.

**§ 7**

1. Pe perioada de internare în centru, minorul primește, în mod gratuit, îmbrăcămintea, lenjeria de corp și încălțămintea, potrivite pentru perioada zilei și a anului, cu condiția ca îmbrăcămintea minorului să fie nepotrivită pentru utilizare sau dacă utilizarea sa este inacceptabilă din motive igienice. Decizia în acest sens este luată de șeful centrului sau de o persoană desemnată de acesta.

2. Minorul primește, în mod gratuit, produsele necesare pentru menținerea igienei personale, inclusiv săpun și prosop, pentru o perioadă necesară pentru utilizarea lor.

3. În timpul orelor de liniște, precum și atunci când acest lucru este justificat în timpul zilei, minorul primește pijamaua. Minorului i-se pune la dispoziție, pentru uz individual, o saltea, o tetieră, o pătură (două pături în sezonul de toamnă-iarnă), precum și o lenjerie de pat – două cearșafuri și o copertă.

**§ 8**

1. Minorului internat în centru i-se asigură:

**1)** o masă, inclusiv cel puțin una caldă, servită de trei ori pe zi și băuturi pentru a potoli setea, iar:

**a)** valoarea energetică a meselor servite în timpul zilei nu este mai mică de 60% din standardul școlar SZ specificat în reglementările privind cazuri de primire a hranei de către polițist și rații de această hrană, dar nu mai puțin de 2600 kcal, iar în cazul minorilor cu vârstă sub 18 ani - 75% din acestă rație și nu mai puțin de 3200 kcal,

**b)** valoarea standardelor specificate la lit. se crește cu 50% la cererea medicului sau în cazul în care minorul este adus sau în timpul unui convoi care durează mai mult de 6 ore,

**c)** valoarea standardelor specificate la lit. se crește cu 70% în zilele de sărbători și libere de muncă, precum și în Ziua Copilului,

**d)** mesele sunt servite după cel putin 5 ore de la plasarea minorului în centru, în următoarele ore și proporții:

**-** între orele 700-800 mic dejun – într-o cantitate echivalentă a 30% din valoarea energetică a meselor prevăzută la lit. a,

**-** între orele 1200-1400 prânz - într-o cantitate echivalentă a 40% din valoarea energetică a meselor prevăzută la lit. a ,

**-** între orele 1800-1900 cină - într-o cantitate echivalentă a 30% din valoarea energetică a meselor prevăzută la lit. a,

**e)** minorul escortat din străinătate primește o masă în decursul de 2 ore de la internare în centru, într-o cantitate echivalentă a 30% din valoarea energetică a meselor prevăzută la lit. a, în cazul în care internarea a avut loc între ora 1800 și 800, și minorul nu a primit masa menționată la lit. d,

**f)** minorul are dreptul să primească prima masă adecvată în cazul în care aceasta va transferat sau predat ca să fie escortat sau adus și nu va avea posibilitatea de consuma mâncarea la orele specificate la lit. d,

**g)** în cazul în care starea de sănătate a minorului impune acest lucru, acesta va primi mesele ținând cont de dieta indicată de medic,

**h)** în cazuri justificate, minorul poate primi masa înainte de expirarea celor 5 ore de la internarea în centru;

**2)** posibilitatea de a beneficia de îngrijire medical;

**3)** posibilitatea de a utiliza instalațiile sanitare și produsele necesare pentru menținerea igienei personale;

**4)** posibilitatea de a deține astfel de obiecte religioase ale căror proprietăți nu vor reprezenta un pericol pentru siguranță în centru;

**5)** posibilitatea de a efectua practici religioase și de a beneficia de serviciile religioase într-un mod care nu perturbează ordinea și securitatea din centru;

**6)** posibilitatea de a fuma într-un loc desemnat pentru aceasta în conformitate cu prevederile privind condițiile detaliate de utilizare a produselor din tutun în incintă și în mijloacele de transport a persoanelor aflate în responsabilitatea ministrului competent pentru afaceri interne, în cazul în care persoana a împlinit 18 ani și dacă acest lucru nu îngreunează îndeplinirea îndatoririlor de serviciu de către funcționari de poliție vizate să asigure securitatea persoanelor aflate în centru;

**7)** posibilitatea de a primi – după efectuarea verificării în prezența sa – a coletelor cu obiecte de uz personal, în special haine, încălțăminte, pansamente și produse de igienă, medicamente prescrise de medic, care pot fi pusă la dispoziție numai cu acordul medicului și conform stabilirilor făcute cu acesta;

**8)** posibilitatea de a depune cereri, reclamații și solicitări către șeful centrului sau funcționarul de poliție desemnat de acesta;

**9)** contactul imediat, la solicitarea sa, cu părinți sau un tutore sau un avocat;

**10)** posibilitatea de a participa, sub rezerva alin. 2, la activitățile fizice în aer liber timp de cel puțin 1 oră pe zi, în cazul internării în centru mai mult de 24 de ore;

**11)** posibilitatea de acces la presă, mijloace audiovizuale, literatură utilă, echipament sportiv și de club;

**12)** condițiile pentru respectarea demnității personale;

**13)** condițiile de protecție împotriva violenței fizice și psihice și a oricăror manifestări de cruzime.

2. În cazul condițiilor meteorologice nefavorabile, șeful centrului poate lua decizia de realizare a activităților fizice pentru minori în incinta clubului.

**§ 9**

1. Minorul internat în centrul este informat despre obligația:

**1)** respectării prezentului regulament;

**2)** realizării ordinelor funcționarului de poliție sau a aunui angajat care îndeplinește sarcini în centru;

**3)** respectării orelor de liniște între 2200 și 600, iar în zilele de sărbătoare până la ora 700;

**4)** respectării principiilor coabitării sociale;

**5)** grijii pentru igiena personală și întreținerii curățeniei spațiilor;

**6)**  utilizării echipamentelor spațiilor în conformitate cu destinația acestora;

**7)** informării imediate a personalului centrului despre apariția unui pericol pentru viată sau sănătate umană, distrugerea echipamentului unității sau despre alte incidente care pot fi periculoase;

**8)** participării la activitățile educative și terapeutice, culturale și educaționale, sportive și recreative, precum și lucrările de menținere a curățenie în incinta centrului.

2. În măsură în care acest lucru este important din punct de vedere al protecției minorilor împotriva demoralizării reciproce, activitățile menționate la alin. 1 pct. 8, în măsura posibilităților tehnice și organizatorice, vor fi realizate în grupuri separate – în funcție de natura faptei comise de către minor, precum și de gradul de demoralizare a acestuia.

3. Programul și metodele activităților menționate la alin. 1 pct. 8, precum și metodele educative folosite față de minorii trebuie să fie individualizate, având ca scop cunoașterea minorului și mediul său, dezvoltarea intereselor sale, precum și capacității de funcționa în echipă.

**§ 10 *(abrogat)[[4]](#endnote-4)***

**§ 11** Șeful centrului sau persoana desemnată de acesta notifică imediat instanța pentru familie competentă cu privire la cazurile de îmbolnăvire bruscă a unui minor sau riscul de pierdere a vieții sau de prejudicii grave pentru sănătate.

**§ 12** În centrul, lauda sau avertismentul verbal sunt utilizate ca măsuri educative.

**§ 13 Minorul poate fi răsplătit pentru:**

**1)** atitudinea și comportamentul corect;

**2)** participarea activă la activitățile și lucrările din incinta centrului;

**3)** respectarea exemplară a ordinii de zi și a regulamentului centrului.

**§ 14** Avertismentul se aplică unui minor care încalcă ordinea detaliată a zilei în centru și regulamentul, precum și care manifestă atitudinea și comportamentul greșit.

**§ 15** Șeful centrului este obligat să informeze în scris instanța pentru familie competentă despre atitudinea și comportamentul impropriu al minorului.

**§ 16 *(abrogat)[[5]](#endnote-5)***

1. [↑](#endnote-ref-1)
2. [↑](#endnote-ref-2)
3. [↑](#endnote-ref-3)
4. [↑](#endnote-ref-4)
5. [↑](#endnote-ref-5)